<prompt> Akaretša sehlogo: Rakgwebo wa Australia bjale a ka lebeletšana le kotlo ya lehu kua Philippines ka morago ga go latofatšwa ka go bolaya ngwana le go rulaganya sehlopha sa ditšhaba-tšhaba sa go goboša bana ka tša botona le botshadi. Kgweding e fetilego Peter Gerard Scully yo a tšwago Melbourne o ile a golegwa ka morago ga ge setopo sa ngwanenyana wa mahlalagading se hweditšwe se bolokilwe ka tlase ga ntlo yeo a bego a e hirile kua Malaybalay, Bukidnon. Go thwe monna wa nywaga e 52 o ile a hloma lenaneo la go lefa bakeng sa go bogela leo go lona bareki go tšwa lefaseng ka moka ba bego ba lefelela go phatlalatša dibidio tša bana bao ba tlaišwago le go gobošwa ka tša botona le botshadi go ya ka dikgopelo tša bona. Se se bakile kgalefo e kgolo kudu kua Philippines moo e lego gore dikgoeletšo tša gore a bolawe di oketšega letšatši le letšatši. Peter Gerald Scully ka go le letona o ile a golegwa ka baka la go gweba ka batho le melato yeo e tswalanago le diswantšho tša batho bao ba sa aparago tša bana yeo e bego e bakwa ke go gobošwa ga gagwe ka tša botona le botshadi ga banenyana ba ma-Philippines mo go bego go gatišitšwe gomme gwa tsenywa Inthaneteng bakeng sa go lefelela bareki. Kotlo ya lehu e ile ya fegwa kua Philippines ka 2006, eupša radipolitiki yo a nago le tutuetšo yo a kgomarelago setšo o ile a botša The Sydney Morning Herald gore bosenyi bjo go thwego bo dirilwe ke mo-Australia bo be bo gobogile kudu mo e lego gore o be a swanetše go bolawa. Mmušo wa Philippines o swanetše go rarolla ka go lebanya le ka mo go tseneletšego bothata bja go gobošwa ga bana ka tša botona le botshadi, go dirišwa gampe ga bana le go gobošwa ka tša botona le botshadi ka go thekga mogato wa go bušetša kotlo ya lehu, Sherwin Gatchalian, MP wa Nationalist Peoples Coalition, o boletše bjalo. Ma-Philippine nageng ka moka a ile a diriša mekero ya ditaba tša leago go kgopela gore a bolawe. Go bolelwa gore Scully, yo a tšwago tikologong ya kgaufsi le Melbourne ya Burwood, o ile a tšea karolo ditirong tše di gobogilego kgahlanong le bana ba nywaga e tee feela, tšeo a ilego a di gatiša. O be a bile a sepediša kgwebo yeo e holago ya go phatlalatša dibidio ka mokgwa wa go lefa bakeng sa go bogelwa. Maphodisa a ile a bolela gore Scully o be a tla dira ditiro tšeo e le ge a arabela dikgopelong tša bareki ba gagwe, bao bontši bja bona ba bego ba dula Yuropa. Scully o ile a kgona go phema go golegwa go fihla ka February 20 ngwageng wo pele ga ge yo e kilego ya ba molekane wa gagwe a ka botša maphodisa gore Scully o bolaile yo mongwe wa bana ba gagwe bao e bego e le bahlaselwa ka 2013. E bile ka morago ga kutollo ye e tšhošago moo ditopo tša ngwanenyana wa nywaga e 10 di ilego tša hwetšwa legaeng leo pele le bego le hirišitšwe ke Scully. Ke e hlalosago ka mo go tseneletšego kudu...  <response>: Peter Gerald Scully o ile a golegwa kua Philippines ka ditatofatšo tša go goboša bana ka tša botona le botshadi. Monna wa Melbourne wa nywaga e 52 o latofatšwa ka go bolaya ngwanenyana wa nywaga e 10. Gape go bolelwa gore o ile a rulaganya sehlopha sa boditšhabatšhaba sa bao ba gobošago bana ka tša botona le botshadi. Ma-Philippine a galefišitšwe kudu ke molato wo moo a nyakago gore a bolawe. Bo-radipolitiki le badiriši ba mekero ya ditaba tša leago ba kgopela kotlo ya lehu. Kotlo ya lehu e ile ya fegwa kua Philippines ka 2006. Scully o ile a kgona go phema go golegwa go fihla ka February 20. 